Document ID: 31994R0402

KOMISSION ASETUS (EY) N:o 402/94,
annettu 23 päivänä helmikuuta 1994,
ecun käyttöön liittyvistä yksityiskohtaisista säännöistä talousarvion toteuttamisessa rakennerahastojen osalta annetun asetuksen (ETY) N:o 1866/90 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon asetuksen (ETY) N:o 2052/88 soveltamista koskevista säännöksistä eri rakennerahastojen toiminnan yhteensovittamisen osalta keskenään sekä Euroopan investointipankin toiminnan ja muiden rahoitusvälineiden kanssa 19 päivänä joulukuuta 1988 annetun neuvoston asetuksen (ETY) N:o 4253/88(1), sellaisena kuin se on muutettuna asetuksella (ETY) N:o 2082/93(2), ja erityisesti sen 22 artiklan,
on kuullut alueiden kehittämisen ja uudistamisen neuvoa-antavaa komiteaa sekä perustamissopimuksen 124 artiklassa tarkoitettua komiteaa,
sekä katsoo, että
on suotavaa korjata komission asetuksen (ETY) N:o 1866/90(3) säännöksiä riittävän joustavuuden varmistamiseksi rakennerahastojen osalta käytetyn indeksijärjestelmän käyttöönotossa; tämän vuoksi yhteisön tukikehysten, yhtenäisen suunnitteluasiakirjan rahoitussuunnitelmien, päätettyjen tukimäärien tai niiden rahoitussuunnitelmien ei olisi enää oltava sidottuina indeksiin,
toisaalta koko ajanjaksoa varten käytettävissä oleva yhteisön tuki olisi laskettava maksusitoumusmäärärahojen asteittaisuuden kanssa yhteensopivalla tavalla rakennerahastojen päämääristä ja tehokkuudesta ja niiden toiminnan yhteensovittamisesta keskenään sekä Euroopan investointipankin toiminnan ja muiden rahoitusvälineiden kanssa 24 päivänä kesäkuuta 1988 annetun neuvoston asetuksen (ETY) N:o 2052/88(4), sellaisena kuin se on muutettuna asetuksella (ETY) N:o 2081/93(5), liitteen II mukaisesti; tämän vuoksi tämä yhteisön tukikehykset hyväksyvissä päätöksissä, yhtenäisessä suunnit- teluasiakirjassa ja jäsenvaltioille yhteisön aloitteita esittävissä päätöksissä esiintyvä tuki olisi sidottava indeksiin,
tätä uutta järjestelmää olisi sovellettava välittömästi, ja
tässä asetuksessa säädetyt toimenpiteet ovat maatalouden rakenteiden ja maaseudun kehittämisen hallintokomitean ja kalatalouden rakenteiden pysyvän hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 1866/90 seuraavasti.
1) Korvataan 2 artikla seuraavasti:
"2 artikla
Yhteisön tukikehysten, yhtenäisen suunnitteluasiakirjan ja yhteisön aloitteiden vahvistaminen
Yhteisön tukikehysten ja yhtenäisen suunnitteluasiakirjan rahoitussuunnitelmat vahvistetaan ecuina eikä niitä ole sidottu indeksiin, jollei toisesta alakohdasta muuta johdu.
Komission päätöksissä, joissa hyväksytään yhteisön tukikehykset yhtenäisessä suunnitteluasiakirjassa sekä jäsenvaltioille yhteisön aloitteita esittävissä päätöksissä, koko jaksolle päätettyjen yhteisön tukien määrät ja niiden vuosittainen jakaminen määritellään ecuina kunkin päätöksentekovuoden hinnoilla ja ne sidotaan indeksiin."
2) Korvataan 4 artikla seuraavasti:
"4 artikla
Komission päätökset tuen myöntämisestä
Komission hyväksymän tuen määrä sekä sen hyväksymä rahoitussuunnitelma ilmaistaan ecuina eikä niitä sidota indeksiin."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 23 päivänä helmikuuta 1994.

Labels: 2
15